cyanic-selkie/wikianc huggingface dataset:
Edelmøll
Utseende
Små (de nordiske artene har vingespenn 8 – 20 mm), slanke sommerfugler med lange, trådformede antenner, vanligvis brokete farget. Noen arter har tre par kraftige tufser av oppstående skjell på forvingene som står opp som "vorter" når sommerfuglen hviler. Kroppen er vanligvis ganske slank, hodet forholdsvis bredt med lange, oppoverbøyde labialpalper, disse ofte tett kledt med utstående hår på de innerste leddene. Antennene er trådformede og lange, fra litt kortere enn forvingene til lengre enn hele kroppen. De ytterste leddene er ofte hvite, kontrasterende mot de innerste, mørke leddene. Forvingene er avlange og slanke, tilspissede ytterst med lange hårfrynser, vanligvis livlig fargede i rødt, gult, brunt og svart. Bakvingene er smale med lange hårfrynser. Beina er middels lange, med markerte sporer.
Levevis
Edelmøllenes larver utvikler seg på busker og løvtrær, under bark, i knopper eller i frukter. For eksempel borer artene i slekten Chrysoclista under barken på løvtrær. Artene i slekten Agonoxena (=Agonoxenidae i snever forstand) er knyttet til palmer. Et spesielt trekk ved denne familien er at møllene sjelden flyr, de unnviker heller en fare ved å løpe bort med vingene tett foldet rundt kroppen. I Norge er familien sjelden og tre av de fire artene som er registrert her i landet blir vurdert som truede.
Skadedyr
Noen av artene kan gjøre en del skade, særlig Agonoxena-artene på kokospalme, Betelnøttpalme og ulike palmer som er plantet som parktrær. Larvenes boringer kan få palmene til å visne. Enkelte andre arter kan også gjøre skade på frukt- eller parktrær, blant annet på lind.
Militærgalleriet i Vinterpalasset
Militærgalleriet i Vinterpalasset (russisk: Военная галерея) er et galleri i Vinterpalasset i St. Petersburg, Russland. Galleriet viser 332 portretter av ulike generaler som deltok på russisk side i Napoleons felttog i Russland 1812. Portrettene ble malt av George Dawe og hans russiske assistenter Aleksander Poljakov og Wilhelm August Golike.
KHM
KHM kan sikte til:
Tschermakfjellet
Tschermakfjellet er et fjell på Spitsbergen, Svalbard. Tschermakfjellet ligger på den sørvestlige delen av Dickson Land, mellom Kongressfjellet, Draschedalen og Sauriedalen.
Tschermakfjellet har sitt etter den østerrikske professoren og mineralogen Gustav Tschermak Edler von Seysenegg.
Barry McGuire
Barry McGuire (født den 15. oktober 1935 i Oklahoma City, Oklahoma) er en amerikansk sanger. Han var medlem av The New Christy Minstrels, og skrev deres hit «Green, green» i 1963, men opptrådte samtidig også som soloartist. Det var på egen hånd han fikk sitt internasjonale gjennombrudd i 1965 med «Eve of Destruction», skrevet av P. F. Sloan. Oppfølgeren «Upon A Painted Ocean» slo ikke an, og alene i Norge var det at hans neste, «You Were On My Mind», ble en stor hit i 1966. Derimot vakte ikke hans fjerde singel, «Walking My Cat Named Dog», noen oppmerksomhet hos oss, mens den til en viss grad gjorde seg bemerket i en rekke andre land.
Han ble en nær venn av John Phillips i The Mamas & the Papas, og det var opprinnelig bestemt at deres «California Dreamin'» skulle vært Barry McGuires oppfølger til «Eve of Destruction», men plateselskapet ville det annerledes, og sangen ble isteden The Mamas & the Papas' største hit.
I låta «Creeque Alley» gir John Phillips et bilde av Barry McGuire og det amerikanske miljøet av visesangere og folk rock band:
Michelle, John, and Denny gettin' very tuneful.
McGuinn and McGuire just a-catchin' fire in L.A.,
You know where that's at.
And everybody's gettin' fat except Mama Cass.
Barry McGuire er fortsatt som aktiv som kristenpopmusiker, og satte i 2008 sammen et turnéprogram han kalte «Trippin' the 60-ties».
Diskografi
Singelplatene som ble solgt i platebutikkene i Norge var alle produsert av Telefunken-Decca på lisens fra RCA Victor Records og importert fra Tyskland. Det gjeldt ikke bare utgivelsene til Barry McGuire, men også for The Mamas and the Papas og The Monkees.
Olav Meisdalshagen
Meisdalshagen var utdannet jurist, men hadde også yrkesbakgrunn som journalist før han ble heltidspolitiker. Han var videre overrettssakfører på Fagernes fra 1935 til 1937, da han ble innvalgt på Stortinget.
Fra 1952 til 1959 var Meisdalshagen styreformann i Norges Kooperative Landsforening.
Brenda Strong
Brenda Lee Strong (født 25. mars 1960) er en amerikansk skuespiller, kjent som Mary Alice i Frustrerte fruer.
Tyler Farrar
Tyler Farrar (født 2. juni 1984 i Wenatchee, Washington) er en tidligere profesjonell, amerikansk landeveissyklist. Han la opp etter 2017-sesongen.
Kata
Kata er et japansk ord som beskriver et detaljert mønster av bevegelser som blir utført enten alene eller i par.
Kata blir benyttet i mange tradisjonelle japanske kunstarter, eksempelvis teaterformer som kabuki og skoler for teseremonier (chadō), men er allmennt mest kjent fra kampsport. Kata blir brukt i de fleste tradisjonelle japanske og okinawanske kampsporter, slik som aikido, iaidō, jōdō, judo, jujutsu, kenjutsu, kendo og karate. Andre asiatiske kunstarter som t'ai chi ch'uan og taekwondo benytter den samme formen for trening, men benytter det respektive kinesiske og koreanske ordet i stedet.
Giacomo Puteo
Giacomo Puteo (født 13. februar 1495 i Nizza i hertugdømmet Savoie, død 26. april 1563 i Roma) var en av den katolske kirkes kardinaler. Han virket i den romerske kurie og var i en periode erkebiskop av Bari.
Han kom fra en italiensk-katalansk bakgrunn.
Han ble kreert til kardinal den 20. november 1551 av pave Julius III.
Ford Fairlane
Ford Fairlane kan blant annet vise til:
Salesianerne av Don Bosco
Salesianerne av Don Bosco (offisielt St. Frans av Sales' selskap, forkortes S.D.B.) er en katolsk kongregasjon. Den ble grunnlagt i 1859 av St. Johannes Bosco (Don Bosco). Ordenen ble godkjent av pave Pius IX i 1874.
Formålet var å tilby en kristen utdannelse til gutter og unge menn, spesielt med tanke på eventuelle fremtidige prestestudier. Dette er fortsatt en av de viktigste oppgavene for ordensbrødrene, og ordenen driver skoler i en rekke land.
Det finnes også andre katolske ordener som kalles salesianerne.
.net (toppnivådomene)
.net (network) er et generisk toppnivådomene (gTLD) på internett. Toppnivådomenet .net blir for tiden drevet av VeriSign.
Registrering
Registreringer behandles via akkrediterte registrarer, og internasjonaliserte domenenavn godtas også.
Bruk av .net
.net er et av de opprinnelige toppnivådomenene (til tross for at det ikke er nevnt i RFC 920), opprettet i januar 1985. Det var opprinnelig ment til bruk for nettverksorienterte enheter, så som internettleverandører. For tiden er det imidlertid ingen restriksjoner på hvem som kan registrere et domenenavn under .net, så selv om det fortsatt er populært blant operatører i nettverksbransjen, så blir det ofte sett på som et annet .com. Det blir for eksempel av og til brukt når det ønskede domenenavnet på .com er opptatt. (SAS har for eksempel scandinavian.net)
Enkelte nettsteder for online poker og andre gambling-nettsteder driver spill om virkelige penger på en .com-adresse, og spill uten reelle innsatser på samme navn under .net (markedsført som moro eller informasjon). Dette kan brukes for å omgå juridiske hindringer for markedsføring av online-gambling i USA, ettersom .net-nettstedet da kan markedsføres på lovlig vis, og folk blir på den måten oppmerksomme på navnet på nettstedet som driver spill om virkelige penger, selv i jurisdiksjoner hvor slikt er forbudt.
Drift av .net fra 2005
VeriSign har vært administrator for .net siden selskapet kjøpte opp Network Solutions. Driftskontrakten for dette utløp 30. juni 2005, og ICANN, organisasjonen som er ansvarlig for ledelsen av domenenavn, søkte etter bud for driften i minst seks år ut over dette. Til slutt, og ikke overraskende, var ingen av de andre selskapene som leverte inn bud for .net i stand til å matche VeriSigns bud, og VeriSign hadde dessuten den store fordelen av å ha vist seg i stand til å drive både .com og .net-databasene på en upåklagelig måte. VeriSign vant kontrakten, og sikret seg driftsansvaret for .net for seks nye år.
Fraxinus xanthoxyloides
Fraxinus xanthoxyloides er en løvfellende busk eller lite tre i askeslekta.
Den blir opptil sju meter høy. De finnete bladene er som regel 8–12 cm lange, men kan være bare 2 cm. Det er 5–13 småblad. Blomsterstanden sitter sidestilt på forrige års greiner. Blomstringen skjer før løvsprett, og det finnes både tve- og enkjønnede blomster. Kronblad mangler, og hannblomstene har heller ikke begerblad. Frukten er en samara som 30–50 mm lang og 5 mm bred.
Arten vokser i tørre fjellskoger sammen blant annet ulike einerarter. Utbredelsesområdet er todelt (disjunkt). Den har en vestlig forekomst i Atlasfjellene i Marokko og Algerie og et østlig utbredelsesområde i fjellstrøkene i østlige Afghanistan, nordlige Pakistan og India, og Tibet. De nordafrikanske populasjonene blir av og til regnet som en egen art, Fraxinus dimorpha.
Livia (gens)
Livia (flertall Livii) var en innflytelsesrik slekt under Romerriket. Den kvinnelige formen for navnet er Livia, mens adjektivet blir liviansk.
Slekten var av plebeiersk opprinnelse, men vokste i innflytelse gjennom midt- og senrepublikken. Slekten hadde hatt 8 konsulskap, to censorembeter, tre triumfer, så vel som diktatorembete og Magister equitum.
Noen kjente medlemmer av slekten er:
Jonisk skala
Jonisk skala er skalaen som oppstår når du spiller en vanlig 7 toners dur skala fra og til grunntonen. Denne skalaen er helt lik en vanlig 7 toners dur-skala.
Nord-Vietnam
Nord-Vietnam (Den demokratiske republikken Vietnam, på vietnamesisk Việt Nam Dân Chủ Cộng Hòa) ble grunnlagt av Hồ Chí Minh i 1945, formelt anerkjent i 1954, og forent med Sør-Vietnam i 1976, 15 måneder etter at nordvietnamesiske styrker erobret Saigon). Hovedstaden i Nord-Vietnam var Hanoi.
Den kommunistiske republikken ble ved grunnleggelsen i 1950 kun anerkjent av Folkerepublikken Kina og Sovjetunionen. I 1954 sluttet krigen mellom vietnamesiske revolusjonære og Frankrikes kolonistyrker etter et fransk nederlag i slaget ved Dien Bien Phu. I 1954 anerkjente Frankrike republikken som et selvstendig land, og delingen av Vietnam ble dermed anerkjent av flere andre vestlige land. Første statsminister og president var Ho Chi Minh, som ledet landet fram til sin død i 1969.
Etter delingen fulgte en masseutvandring fra nord til sør og omvendt. Særlig var det mange katolikker som flyktet fra kommuniststyret. Mens buddhismen og andre østlige religioner stort sett ble akseptert, ble kristendommen sett som en fremmed religion og en arv fra kolonitiden.
De viktigste jordbruksområdene i Vietnam ligger i sør, og Nord-Vietnam hadde derfor dårligere vilkår for framgang enn Sør-Vietnam. Allikevel klarte landet å sørge for høy vekst i jordbruket ved hjelp av jordreformer som delte jorden ut til bøndene i landet. Dette førte til fengslinger av rike jordeiere som nektet å gi fra seg jordene de hadde, som ofte stod tomme. Men den høyeste veksten opplevde industrien, som fra 20 industrianlegg i 1954 hadde omtrent 1200 anlegg i 1965.
Vietnamkrigen brøt ut i 1957, og i 1959 bestemte Nord-Vietnam seg for å legge bort ikke-innblandings-politikken sin, og en mer militant fløy av partiet vant frem, og begynte å støtte en mer åpen krigsinnsats i sør. Dette medførte store kostnader, og landet ble mer avhengig av hjelp fra blant annet Folkerepublikken Kina. Kinesiske myndigheter ga store summer til Hanoiregimet gjennom store deler av krigen. Allerede i slutten av 1950-årene begynte amerikanske soldater å ankomme, først med status som rådgivere og treningspersonell, for å støtte Sør-Vietnams regjering. I 1964 ble konflikten opptrappet, og amerikanerne begynte å sende større styrker. Også andre vestlige land, spesielt Australia, intervenerte.
Norge etablerte diplomatiske forbindelser med Nord-Vietnam høsten 1971 (se Norges ambassade i Hanoi). 30. april 1975 falt Saigon, og den kommunistiske Republikken Sør-Vietnam ble opprettet. Denne ble forent med Nord-Vietnam 2. juli 1976 til Den sosialistiske republikken Vietnam.
Shennongjia
Shennongjia (kinesisk: 神农架林区; pinyin: Shénnóngjià Línqū) er et skogsdistrikt i provinsen Hubei i Folkerepublikken Kina. Den er umiddelbart underlagt provinsen, det vil si ikke under et prefektur.
Administrative enheter
Shennongjias administrative status er temmelig enestående ved det at det regnes som «skogsdistrikt», og som sådan Kinas eneste på dette nivået.
Diostriktet ble til i 1970 med territorium tatt fra de tilgrensende fylker Badong, Xingshan og Fang.
Shennongjia er videre inndelt i
Storkommunene Kommunene
Redemptoristene
Redemptoristene (offisielt Den allerhelligste Gjenløserens kongregasjon, forkortes C.SS.R.) er en katolsk kongregasjon.
Den ble grunnlagt av den hellige Alfonso Maria di Ligouri i Scala i 1732. Formålet var misjonsarbeid blant fattige i Europa og blant ikke-kristne. Regelen ble godkjent av pave Benedikt XIV i 1749. En kvinnelig gren ble godkjent året etter.
Zerstörer 1934
Zerstörer 1934 var den første jagerklassen tyskerne utviklet etter første verdenskrig. Disse skipene var ikke særlig bra, de kunne ikke operere i farvann med mye sjø. De hadde også svært kort rekkevidde i forhold til de tilsvarende britiske skipene. Kun et skip fra denne klassen overlevde andre verdenskrig.
Skipene i denne klassen:
Se også
German World War II destroyers
Claretianerne
Claretianerne (offisielt Den salige jomfru Marias uplettede hjertes misjonærsønner, latin Congregatio Missionariorum Filiorum Immaculati Cordis B.M.V., forkortes C.M.F.) er en katolsk kongregasjon.
Den ble grunnlagt av, og har navnet den vanligvis er kjent under fra, St. Antonio Maria Claret i 1849. Godkjenningen kom i 1870, noen måneder før Clarets død.
Deres hovedoppgaver er å virke som misjonærer, predikanter og innen utdannelse for ungdom.
Nakhon Pathom (provins)
Nakhon Pathom er en provins i det sentrale Thailand. Den ligger nordvest for Bangkok og inngår som en av de seks provinsene i metropolområdet Stor-Bangkok.
Befolkningen anslås (2000) til 815 000.
Provinshovedstaden heter også Nakhon Pathom.
Vålegaten (Tønsberg)
Vålegaten (1-15, 2-18) er en 300 meter lang gate i Tønsberg.
Gaten har fått navn etter den tidligere Våle kommune.
Pan European Game Information
Pan European Game Information (PEGI) er et europeisk system for aldersgrensesensur av videospill. PEGI er utviklet av Interactive Software Federation of Europe (ISFE) og ble for første gang tatt i bruk i april 2003. PEGI-systemet brukes i 30 land.
Albert Aanensen
Albert Aanensen (født 24. april 1972 i Haugesund) er en kristen roots- og countryartist. Han er født i Haugesund og oppvokst på Karmøy i en stor familie. Aanensens slekt har mye erfaring med musikk, noe som spilt en stor del i livet hans og som har inspirert ham til mye av det han driver med. Aanensen begynte å reise rundt med musikkinnslag allerede som liten gutt.
Aanensen har en musikkstil som kan beskrives som roots/country. Sangene hans har også blitt tatt i bruk av andre artister.
Aanensen har 4 barn fra tidligere ekteskap.
Alcester
Alcester kan sikte til:
Bokbadet
Bokbadet var et norsk litteraturmagasin som ble TV-sendt på NRK2 fra 1996 til 2004. Serien ble for det meste ledet av Anne Grosvold og Eva Bratholm.
Armin von Gerkan
Armin von Gerkan (født 30. november 1884 i Subbath (Kurland), da Russland, nå Latvia, død 22. desember 1969 i Garstedt (nå Norderstedt) ved Hamburg) var en tysk klassisk arkeolog og bygningsforsker. Han var professor i gresk og romersk arkitektur.
Bokbadet
Serien hadde premiere på NRK den 6. september 1996 og var en av de første programmene som ble sendt på NRK2.
Fylkesvei 6000
Fylkesveg 6000 går mellom Nedre Hatlen og Dalehaug i Rauma kommune.
Armin von Gerkan
Han tilhørte den tysk-baltiske adelsslekten Gerkan, som bl.a. omfatter arkitekten Meinhard von Gerkan, kostymekunstneren Florence von Gerkan og modellen Manon von Gerkan.
Fylkesvei 6000
Frem til 2019 hadde veien betegnelsen Fv179.
Armin von Gerkan
Armin von Gerkan studerte arkitektur i Riga og Dresden, og deltok fra 1908 til 1914 i utgravningene som Deutsches Archäologisches Institut foretok i Lilleasia (Milet, Didyma, Priene og Samos). Under første verdenskrig tjenestegjorde den russiske statsborgeren Gerkan i den keiserlige russiske hæren som offiser i Kaukasus. I 1919 deltok han i det baltiske landvernet under frigjøringen av Baltikum fra Den røde armé. Etter å ha blitt tysk statsborger studerte han klassisk arkeologi i Greifswald, ble diplomingeniør i 1921 og tok doktorgraden i 1922. Hans habilitasjon fulgte i 1923. Han giftet seg med en datter av den kristelige arkeologen og kirkehistorikeren Victor Schultze (1851–1937).
Bokbadet
Bokbadet er et arrangement for bokintereserte, hvor en forfatter blir intervjuet for åpen scene, og har blitt arrangert helt siden 1991 på Rockefeller. Da med Gerhard Helskog som intervjuer. I 1992 overtok Grosvold jobben som intervjuleder og hadde den helt til høsten 1993 da hun ble erstattet av Eva Bratholm. Fra og med høsten 1996 var NRK til stede og sørger for at det ble TV-sendt. I 1999 ble Bratholm ansatt som kulturredaktør i Dagbladet, og Anne Grosvold tok igjen over lederjobben og hadde den helt til programmet ble nedlagt på NRK i 2004 (siste episode ble sendt den 15. desember 2004). NRK har totalt gjort opptak av 135 bokbad.
Armin von Gerkan
I 1924 ble Gerkan andre direktør for Deutsches Archäologisches Institut i Roma, og i 1938 ble han første direktør. I 1937 ble han honorær professor i Berlin.
Bokbadet
Prosjektleder var Ales Ree.
Armin von Gerkan
Hans viktigste fagområde var romersk arkitektur og topografi. Men hans arbeid førte ham også til Baalbek og Palmyra (Syria), Dura Europos (Mesopotamia), Egypten, Olympia og Epidauros. Etter annen verdenskrig ble han gjesteprofessor i Bonn. I 1955 ble han utnevnt til dr. ing. h.c. og i 1962 til dr. theol. h.c.
Bokbadet
De Norske Bokklubbene fortsatte imidlertid sine litterære møter med publikum på Rockefeller i Oslo – uten NRK.
Armin von Gerkan
Gerkan gikk inn for at den arkeologiske bygningsforskningen ble anerkjent som et eget fag innenfor arkeologien. Han arbeidet mye med fagets teoretiske grunnlag, oppgaver og virkemuligheter
14. april
14. april er den 104. dagen i året, den 105. i skuddår. Det er 261 dager igjen av året.
Den gangen man brukte primstav som kalender, ble 14. april regnet som første sommerdag eller første dag i sommerhalvåret. 14. april kalles også lundkommardag på Helgeland. Dette fordi Lundefuglen kommer tilbake til øya Lovund hvert år på denne datoen. 14. april var flyttedag om våren, en ordning som ble praktisert frem til første verdenskrig. Det var også en tilsvarende flyttedag om høsten (14. oktober). Utenom disse dagene var det ikke lov for tjenestefolk å flytte eller skaffe seg nytt arbeid. Det var også vanlig å avtale siste frist for utflytting fra eller første mulighet for innflytting i boliger på disse dagene, enten ved eierskifte eller utleieforhold.
Navnedag
Ellinor, Nora
Fødsler
Se flere som er født 14. april i Kategori:Fødsler 14. april.
Bingen Fernández
Bingen Fernández Bustinza (født 15. desember 1972 i Bermeo) er en tidligere profesjonell spansk landeveissyklist. Han syklet de siste åtte sesongene av sin karriere for det franske laget Cofidis. Han la opp etter 2009-sesongen, og ble sportsdirektør i Garmin-Transitions fra 2010.
Al Zubarah
Al Zubarah er en liten by i Ash-Shamal kommune i Qatar, om lag 105 km fra hovedstaden Doha. Stedet var tidligere maktsenteret for familiedynastiet Al-Khalifa, som i dag hersker over kongedømmet Bahrain. I 1937 ble byen tatt over av familien Al Thani fra Qatar, og forble del av Qatar etter frigjøringen fra Storbritannia i 1971.
Al Zubarah er kjent for sitt fort som ble bygget i 1938 etter ordre fra Abdu'llah bin Qasim Al-Thani. Fortet ble pusset opp og omgjort til museum i 1987.
Motu
Motu (skrevet mt) er en dødsrikegud i ugarittisk mytologi. Han er sønn av El, og kan også representere tørketiden - som en motpol til regn- og fruktbarhetsguden Baal.
Namsenfjorden
Namsenfjorden, Namsfjorden eller Sør-Namsen er en fjord i Namsos og Flatanger kommuner i Trøndelag. Fjorden strekker seg 42 km sørøstover og sørover til Sjøåsen i botn av fjorden Løgnin. Det meste av fjorden inn til Namsos ligger på sørvestsida av Otterøya. Nord-Namsen er tradisjonelt blitt brukt om løpet på nordøstsida av Otterøya, fra Folda og inn Raudsunda, Lauvøyfjorden, Surviksundet og Lokkaren. Namsen eller Namsin (dativ Namsåm) lokalt brukes om fjordarmene på hver side av Otterøya.
Fjorden har innløp mellom Aurstøskjæret i vest og Knappholman i øst, og går først langs kommunegrensa mellom Namsos og Flatanger. Grenda Innvorda ligger her på sørvestsida av fjorden. Ved Finnsneset på vestsida ligger grenda Sandmohamn og øst for Finnsneset ligger øya Altøya. Her går bukta Altbotnen 7 km østover forbi grenda Alte. På sørsida av bukta ligger grenda Skorstad.
Videre innover i fjorden ligger Ospneset på vestsida. Her går Leirfjordvika sørover på vestsida av neset, mens Ledangsvalen ligger på sørøstsida av neset ved grenda Ledang. Like sør for Ledgang ligger bygda Statland. Ved Statland blir fjorden også langt bredere. Her ligger den 10,3 km² store Hoddøya på sørsida av fjorden. Sørvest for Hoddøya ligger Tøttdalbotnet og grenda Tøttdal. Nord for Hoddøya ligger bygda Skomsvoll. Fjorden fortsetter østover på østsida av Hoddøya. Her ligger flere mindre øyer midt i fjorden, som Sundsøya, Skjerpøya, Yttergåsøya, Innergåsøya og Brannøya. Nord for Brannøya ligger Andsneset der sundet Lokaren går nordover på østsida av Otterøya.
Byen Namsos ligger øst for Lokaren og her munner elva Namsen ut i fjorden. Namsos ligger ved en østlig arm av fjorden, og Namsfjorden fortsetter sørover fra østsida av Skjerpøya. Litt sørover i fjorden ligger Kjølsøya og her deler den seg i to. Fjordarmen Løgnin fortsetter sørvestover på vestsida av øya, mens Bangsundbotnet og Fjalbotnet går sørøstover. Tettstedet Bangsund ligger ved Bangsundbotnet.
Fylkesvei 215 ligger på vestsida i den ytre delen av fjorden nord for Statland. På Otterøya ligger fylkesvei 466 og fylkesvei 767 langs fjorden. I de indre delene av fjorden rundt Namsos går fylkesvei 17.
Francisco Álvarez Martínez
Francisco Álvarez Martínez  (født 14. juli 1925 i Santa Eulalia de Ferroñes Llanera i Spania, død 5. januar 2022) var en av Den katolske kirkes kardinaler, og av Toledo i Spania.
Biografi
Francisco Álvarez Martínez ble presteviet i 1950. Deretter tok han doktorgrad i kirkerett ved det pavelige universitet Comillas i Madrid, og ble så erkebiskoppelig geheimsekretær og menighetssekretær.
I 1995 ble han erkebiskop av Toledo og dermed også primas for den katolske kirke i Spania. Han ble kreert til kardinal 21. februar 2001 med  Santa Maria Regina Pacis a Monte Verde som tittelkirke.
Han gikk av som erkebiskop av Toledo i oktober 2002.
Av de kardinaler under 80 år og dermed stemmeberettigede ved konklavet i april 2005, var han den nest eldste.
Episkopalgenealogi
Hans episkopalgenealogi er:
Even Johansen (skøyteløper)
Even Simon Johansen (født 22. august 1988 i Fredrikstad) er en norsk tidligere skøyteløper. Johansen representerte henholdsvis Hamar Idrettslag og hjemklubben Tynset Idrettsforening i sin aktive skøytekarriere.
Karriere
Han debuterte i verdenscupen sesongen 2006/07 under løpene i Erfurt den 18. februar 2007, hvor han deltok på 1500m og i lagtempo. Johansen ble nummer 11 i allround-NM 2008 i nybygde Fosenhallen i Bjugn i daværende Sør-Trøndelag den 15. og 16. desember 2007. Hans beste plassering i NM på enkeltdistanser er 3.-plass på 500 meter under NM enkeltdistanser 2011 i Vikingskipet i Hamar 6. november 2010 med tiden 36,01. Even Johansen er også Norgesmester for Juniorer Allround og nr 2 på Sprint NM for juniorer. Under Sprint-NM 2013 i Bergen på Slåtthaug tok han sin andre senior-mesterskapsmedalje og nok en bronse. Denne gangen åpnet han med å sette en ny banerekord på 500m med 36,70 og forbedret også beste tiden utendørs under Sprint-NM (Sprint-NM Mesterskapsrekord ute) den gamle var på 36,74 og var satt av Espen Aarnes Hvammen under Sprint-NM 2011 i Arendal på Myra kunstisbane.
I sesongen 2010/11 deltok han i sitt eneste internasjonale ISU-seniormesterskap under sprint-VM 2011 hvor han ble rangert som nummer 40 etter tre distanser etter å ha falt på første dags 500 meter. Johansen hadde tidligere deltatt både i junior-VM på skøyter 2007 i Innsbruck, Østerrike og 2008 i Changchun, Kina. Her plasserte han seg henholdsvis som nummer 47 i 2007 og 21 i 2008 i allround og Johansen var også med på lagtempolaget i 2007 som ble nummer 10.
I 2012 deltok han i det første universitets-VM på skøyter, det ble avholdt i Zakopane i Polen. Der tok han sølv på 1,000 meter og bronse på 2×500 meter. Sesongen etter var han med i vinteruniversiaden som gikk i Trentino og med skøyteøvelsene i Baselga di Pinè i Italia.
I romjula 2013 postet Johansen en melding på Facebook at han ville legge opp for godt med aktiv skøytekarriere, og håper å kunne videreføre noe av det han har fått av erfaring opp gjennom årene til yngre løpere!
Norgesrekorder
Liste over norgesrekordnoteringer gjort av Even Johansen.
Internasjonale mesterskap
Sprint-VM på skøyter deltatt en gang.
Junior-VM på skøyter deltatt i 2 VM ved 3 konkurranser.
15. april
15. april er den 105. dagen i året, den 106. i skuddår. Det er 260 dager igjen av året.
Navnedag
Ove, Odin, Odd, Oda
Fødsler
Se flere som er født 15. april i Kategori:Fødsler 15. april.
Dødsfall
Se flere som døde 15. april i Kategori:Dødsfall 15. april.
Thunder
Thunder er en snustype utviklet og produsert av V2 Tobacco.
Den kom på det norske og svenske markedet i utgangen av desember 2008. Thunder er en nikotinsterk snus med 1,6 mg nikotin per gram (pr. pose for porsjonssnus), og kommer i både porsjonssnus (eksisterer også miniporsjon (0,5 gram pr pose)) og løssnus. Snusen selges i utvalgte butikker.
Lars Myrberg
Lars Myrberg (født 23. november 1964) er en svensk tidligere bokser. Han ble svensk mester i boksing i 1986, 1987 og 1988. Under Sommer-OL 1988 i Seoul vant han bronse i lett weltervekt. Etter den aktive karrieren ble avsluttet har vært boksetrener.
Rouran
Rouran (kinesisk: 蠕蠕, hanyu pinyin: Ruǎnruǎn), også kjent som juan-juan, var en konføderasjon av nomadiske stammer, et stepperike, fra den nordlige grensen av det indre Kina i som eksisterte fra 4. til 6. århundre e.Kr. Navnet rouran er en transkripsjon fra mandarinkinesisk av det ordet gruppen selv omtalte seg som. Det har blitt foreslått at rouran-folkene kan være identisk med avarene som kom til Europa under folkevandringene på 500-tallet. Rouran-stammene mistet sin makt og innflytelse i Asia til göktürkene i 552.
Eva Bonnier
Eva Fredrika Bonnier (født 17. november 1857 i Stockholm, død 15. januar 1909 i København) var en svensk kunstner, kjent for sine realistiske portretter. Hun var datter av bokforleggeren Albert Bonnier og hans kone Betty Rubenson.
I begynnelsen av 1890-tallet var hun tilbake i Stockholm og forsøkte med begrenset fremgang å etablere seg som portrettmaler, en karriere hun kom til å gi opp etter 1906.
Da hun var i Paris møtte Bonnier skulptøren Per Hasselberg, de innledet et forhold og forlovet seg, men forlovelsen ble brutt i 1892. Da Hasselberg plutselig døde i 1894 adopterte Bonnier hans nyfødte utenomekteskapelige datter Julia.
Bonnier døde ved et antatt selvmord da hun falt ut gjennom et vindu fra Hotel Cosmopolite i København.
Gaetano Polidori
Gaetano Polidori (født 1764 i Bientina, død 1853 i London) var en italiensk skribent og filolog som levde i London. Han var sønn av Agostino Ansano Polidori (1714–1778), en lege og poet som levde og praktiserte i Bientina i nærheten av Pisa i Italia.
Som inn født i Toscana studerte Polidori juss ved Universitetet i Pisa. Han ble sekretær for tragedieforfatteren Vittorio Alfieri i 1785 og ble hos ham i fire år. Han kom til England fra Paris i 1790 etter å ha avsluttet sin stilling hos Alfieri. Han bosatte seg i London og arbeidet som lærer i italiensk språk.
Polidori oversatte ulike litterære verk til italiensk, mest betydningsfullt var John Miltons Det tapte paradis og Horace Walpoles The Castle of Otranto foruten andre skrifter av Milton. Han skrev raskt og produserte utallige av egne fiksjon, poesi, kritikk og tragedier.
I 1793 giftet han seg med en engelsk guvernante, Anna Maria Pierce, og de fikk fire sønner og fire døtre sammen. Hans eldste sønn, John William Polidori, ble lege for Lord Byron og forfatter av den første vampyrfortelling på engelsk, The Vampyre (1819).
Hans datter Frances Polidori giftet seg med en politisk flyktning fra Italia, Gabriele Rossetti. De fikk fire barn sammen: Maria Francesca Rossetti, Dante Gabriel Rossetti, William Michael Rossetti og Christina Georgina Rossetti.
Gaetano Polidori utga en rekke verker, inkludert en del av hans egne skrifter. Han satte også opp et eget trykkeri i sitt hjem i London hvor han trykket hovedsakelig sine egne skrifter, men også de første utgavene av sine barnebarns dikt, Dante Gabriel Rossetti og Christina Rossetti. Han trykte også en utgave av diktet Osteologia som hans far Agostino Ansano Polidori hadde skrevet i 1763.
Andreas Gjermstad
Andreas Gjermstad (født 12. januar 1932, død 5. november 2010) var en bonde og skuespiller fra Sparbu i Steinkjer i Nord-Trøndelag.
Selv om han i prinsippet livnærte seg som bonde, engasjerte han seg gjennom et langt liv i amatørteater, spel og i økende grad hel- og halvprofesjonelt teater. Først i mange år gjennom Sparbu Teaterlag, men etter hvert også gjennom Spelet om Heilag Olav – hvor han i flere år spilte Gamal-Jostein, Nord-Trøndelag Teater og flere oppsetninger rundt i fylket.
Han spilte Tevje i Spelemann på taket, Didrik Dale i Medmenneske, Bendik i I eventyre, Peachum i Tolvskillingsoperaen, Dolittle i My Fair Lady, Ol` Kanelsa i Den fjerde nattevakt, tittelrollen i filmen Onkel Oskar, og i stykkene Martin Kvennavika og Jeppe på Bjerget, og Jakob Pinadø i Den siste viking, etter Johan Bojers roman. Han leste inn lydboka Martin Kvennavika.
Gjermstad debuterte på scenen 17. mai 1945. Han mottok Kongens fortjenstmedalje i gull i 1994, og Nord-Trøndelag fylkes kulturpris i 1984.
Jostein Gaarder
Jostein Gaarder (født 8. august 1952 i Oslo) er en norsk forfatter. Han fikk stor internasjonal oppmerksomhet etter at han i 1991 utgav suksessromanen Sofies verden, en ungdomsbok om filosofiens historie. Siden har han utgitt flere bestselgere og aktivt deltatt i samfunnsdebatten.
Liv og arbeid
Jostein Gaarder ble født inn i en litterær familie: hans mor, Inger Margrethe Gaarder, var barnebokforfatter og rektor; hans far, Knut Gaarder, var også rektor. Han er bror til Helge Gaarder. Jostein Gaarder er cand. mag. fra Universitetet i Oslo, og underviste noen år i videregående skole, før han i 1981 ble ansatt som lærer i filosofi ved Fana Folkehøgskule. Han var ansatt der til 1991, og har siden levd av forfatteryrket.
Gaarders litterære gjennombrudd kom med Kabalmysteriet i 1990. Boken inneholder flere av de elementene som siden har blitt kjennetegnende for Gaarders utgivelser, som for eksempel undringen over livets store spørsmål, og en oppbygging av teksten med flere fortellinger-i-fortellingen. Mønsteret er tydeligst i Kabalmysteriet, Sofies verden og Julemysteriet, men også i Vita Brevis og Appelsinpiken sees en lignende arkitektur.
Hans best kjente verk er romanen Sofies verden, «en roman om filosofiens historie». Romanen er oversatt til 60 språk og trykket i rundt 30 millioner eksemplarer. Boken er filmatisert, det er laget musikal, brettspill og CD-ROM-spill av den, og den var verdens mestselgende roman i 1995. Sofies verden ble i sin tid skrevet som en «kommentar» til Kabalmysteriet, eller som forfatteren selv sier det: «Når hovedpersonen i Kabalmysteriet, Hans Thomas, kommer hjem fra sin reise, tenkte jeg at han kanskje ville gå på biblioteket for å finne en bok som kunne forklare alle de filosofiske spørsmålene for ham. Men den boka fantes ikke, så derfor laget jeg den».
Sammen med sin kone Siri Dannevig kjøpte Gaarder i desember 2005 Operacafeen på Grønland i Oslo.
Politisk engasjement
Gaarder har gjennom flere år engasjert seg for blant annet miljø og menneskerettigheter. I 1997 stiftet han Sofieprisen sammen med sin kone, Siri Dannevig. Stiftelsen som delte ut prisen ble grunnlagt samtidig, som Sofie-Stiftelsen, men skiftet i 2010 navn til Sofieprisen. Prisen og stiftelsen var oppkalt etter Gaarders roman Sofies verden. Prisvinneren mottok 100 000 amerikanske dollar. Denne prisen ble utdelt årlig til personer som hadde gjort en betydelig innsats innenfor miljø og utvikling. I 2013 ble den utdelt for siste gang.
Sommeren 2006 skrev Gaarder en kronikk med tittelen «Guds utvalgte folk» som kom på trykk i Aftenposten. I teksten kom han med sterk kritikk av staten Israels krigføring mot palestinere, og gjorde det klart at han ikke anerkjente statens rett til å eksistere i sin nåværende form. Den førte til kraftige reaksjoner. Gaarder understreket senere i et intervju med samme avis at han er en venn av det jødiske folket. Kronikken fikk ny oppmerksomhet i forbindelse med Israels militæraksjoner på Gazastripen sommeren 2014.
Schloss Bruchhausen
Schloss Bruchhausen er et adelssete i den sørøstlige delen av byen Olsberg i Sauerland i den tyske delstaten Nordrhein-Westfalen. Slottet befinner seg i bydelen Bruchhausen i dalen til Gierskoppbach, på den vestlige skråningen av Istenberg og nedenfor de såkalte Bruchhauser Steine.
Grace (album)
Grace fra 1994 er Jeff Buckleys første album og det eneste utgitt i hans levetid. Det regnes som en klassiker av musikkavisen Panorama.
Statsgjeld
Statsgjeld, også kalt suveren gjeld, er offentlig gjeld tatt opp av staten. Staten låner ved å opprette gjeldsbrev kalt statsobligasjoner (løpetid over 1 år) og statskasseveksler (løpetid under 1 år) som i hovedsak kjøpes av banker. Den norske stats gjeld var 4. kvartal 2017 på 522 milliarder kr. Budsjetterte renteutgifter på statsgjelden for 2018 er 8,9 milliarder kr.
Statslån som på grunn av dets bakgrunn ikke burde være lovlig eller forpliktende for etterfølgende regjeringer, betegnes som odiøs gjeld i folkeretten.
Innenlandsgjeld
Mange stater tar opp lån for å finansiere sine budsjettunderskudd. Dette kan gjøres enten i innlandet, eller i utlandet. Uavhengig av hvilken finansieringskilde som benyttes, medfører dette økte fremtidige rentebelastninger, noe som igjen kan påvirke fremtidige generasjoner, avhengig av hva staten velger å bruke pengene på (konsum vs. investering).
Utenlandsgjeld
Internasjonal handel, spesielt oljehandelen, foregår hovedsakelig i amerikanske dollar. Dersom et land ønsker å kjøpe olje fra for eksempel Irak må de først skaffe til veie amerikanske dollar. Disse kan kjøpes på valutamarkedet eller lånes.
Lån fra IMF eller Verdensbanken er i amerikanske dollar. Mange tidligere europeiske kolonier spesielt i Afrika som fikk lån fra disse da de fikk sin selvstendighet har derfor (ofte stor) utenlandsgjeld.
Utenlandsgjeld skiller seg betydelig fra innenlandsgjeld fordi betjening av utenlandsgjeld påvirker verdien av landets egen valuta. For å betale renter og avdrag må landet først skaffe til veie den utenlandske valutaen ved å selge sin egen valuta på valutamarkedet. Salg av en valuta minker verdien som igjen skaper inflasjon. Land med enorm utenlandsgjeld er tvunget til tilsvarende enormt salg av egen valuta og resultatet har ofte blitt hyperinflasjon. Kjente eksempler er Weimarrepublikken og Zimbabwe.
Angvik
Angvik er ei bygd beliggende i Gjemnes kommune på Nordmøre, med om lag 300 innbyggere. Stedsnavnet Angvik, som uttales Angvikja (dativ; angvikjen), kommer av det gammelnorske angr; trang vik, fjord eller gressmark som faller ned mot sjøen.
Angvik ligger ved Tingvollfjorden langs fylkesvei 666 og fylkesvei 665.
Angvik skole er barneskole for indre del av Gjemnes kommune. Elevene kommer fra Angvik, Fagerlia, Flemma og Heggem. Bygda har egen barnehage.
Innbyggerne i Angvik sogner til Øre kirke. Før 1. januar 1965 sognet innbyggerne til Tingvoll kirke. Bygda har eget bedehus.
Jiulongpo
Jiulongpo (kinesisk: 九龙坡区; pinyin: Jiǔlóngpō Qū) er et bydistrikt i byprovinsen Chongqing i Folkerepublikken Kina. Det har et areal på 437 km².
Befolkningen var på 675,000 innbyggere i 2004.
Ordenen det gylne skinn
Ordenen det gylne skinn eller Det gylne vlies (fransk: Ordre de la Toison d'Or, spansk: Orden del Toisón de Oro, tysk: Orden vom Goldenen Vlies) er en ridderorden grunnlagt 10. januar 1430 i Burgund og som senere kom under Huset Habsburg og kongehuset i Spania. Den ble en av de mest prestisjefylte ridderordener i Europa. I dag er ordenen delt i en østerriksk gren og en spansk gren. I Spania er det landets fornemste orden med monarken som ordensherre. Den østerrikske grenen er en husorden for Huset Habsburg med Karl von Habsburg som ordensherre. Ordenen fikk sitt navn etter fortellingen i gresk mytologi om argonautene, en gruppe helter som reiste med Jason til Kolkhis på jakt etter Det gylne skinn.
Opprinnelse
Det gylne skinns orden ble innstiftet i 1430 i Brugge i Flandern, som siden 1369 var forent med hertugdømmet Burgund gjennom hertugens ekteskap med Margarita, hertuginne av Flandern og Artois. Innstifteren var hertug Filip III den Gode av Burgund. Ordenen ble innstiftet i anledning hertugens ekteskap med Isabella av Portugal. I innstiftelsesåret sto hertug Filip nær høyden av sin makt og kunne til sin burgundiske hertugtittel føye titlene som suveren av Brabant, Lothringen og Limburg, greve av Flandern, Artois, Hainaut, Holland, Zeeland, Namur og Charolais, samt flere titler. Hertugen av Burgund var blant Europas rikeste og mektigste fyrster. Innstiftelsen av ridderordenen var et middel til å øke hertugenes makt og prestisje ytterligere ved å knytte ledende adelsmenn fra de mange territorier nærmere til fyrstehuset gjennom ordenssamfunnet. Samtidig hadde ordenen også jurisdiksjon over medlemmene, som skulle prøves og dømmes for sine handlinger gjennom ordenens organer.
Ordenen var viet til Sankt Andreas og dennes festdag ble den viktigste ordensdagen. Ordenstegnet bar likevel ingen referanse til helgenen, slik det i gjør i enkelte andre ridderordener. I stedet ble ordenens navn vist i ordenstegnet: En skinnfell i gull opphengt i et kjede der leddene besto av fyrstål. Fyrstålene minnet samtidig om bokstaven B, for Burgund. I løpet av 1500-tallet kom det til ordensbånd i rød farge.
Til Habsburg
Gjennom ekteskapet mellom Maria av Burgund og erkehertug Maximilian av Østerrike i 1477 gikk embetet som ordensherre over til habsburgerne. Ordenen eksisterte i kraft av å være knyttet til det nå titulære hertugdømmet Burgund. Under keiser Karl V ble Det gylne skinns orden den eneste ridderorden for et imperium sammensatt av et mangfold av land. Ved at Karl både var keiser av Det hellige romerske rike av den tyske nasjon og samtidig konge av Spania ble kimen lagt til rivalisering om eierskap til ordenen.
I 1555 overlot Karl den spanske trone og herredømmet over De spanske Nederlandene til sin sønn Filip, som også overtok tittelen Hertug av Burgund. Karl overlot derigjennom også ordensherreverdigheten for Det gylne skinns orden til sin sønn Filip II av Spania. I år 1600 bereftet pave Klemens VIII at ordensherreembetet skulle gå i arv i den spansk-habsburgske linjen. Da dette dynastiet utsloknet i 1700 kom Huset Bourbon på tronen i Spania og fortsatte tildelingen av Det gylne skinns orden. Dette ledet til at de østerrikske habsburgerne krevde retten over Det gylne skinns orden og den ble gjeninnstiftet i Wien i 1713. Ordenens skattkammer, som opprinnelig befant seg i Brussel, ble overført til Wien, der det fortsatt finnes.
Etter splittelsen ble ordenen tildelt både i Spania og Østerrike. Ordensinsigniene var hovedsakelig like. I begge land forble ordenen en utmerkelse som bare ble høyadelige til del, og medlemskap i ordenen var etter reformasjonen utelukkende for katolikker.
Ved Habsburgmonarkiets sammenbrudd opphørte tildelingen av Det gylne skinn som offisiell, statlig østerriksk orden. Imidlertid fortsatte ordenen som en habsburgsk husorden. Overhodet for huset Habsburg tildeler fortsatt ordenen, som nå i denne linjen må betraktes som en husorden og et adelig brorskap. Ordensherre for den habsburgske gren av Det gylne skinn er siden 2000 Karl von Habsburg-Lothringen.
Spansk orden
Siden 1700 har Spanias konge vært ordensherrer for den spanske gren av ordenen. Fra 1724 har ordenen vært knyttet til Spanias krone uavhengig av dynasti. Ordenen ble i Spania tildelt hyppigere enn den østerrikske og tildelingene var ofte influert av politiske forhold.
Ved inngangen til 1800-tallet ble ordenen gjenstand for rivalisering. Den franske tronpretendenten returnerte sine ordenstegn da keiser Napoleon og hans bror Joseph Bonaparte i 1806 ble tildelt ordenen. Joseph Bonaparte ble to år senere gjort til konge av Spania av sin bror keiseren og usurperte deretter også Det gylne skinns orden. Etter at Ferdinand VII ble gjeninnsatt som konge ble alle tildelinger gjort av Joseph Bonaparte kjent ugyldige. Kongen bekreftet derimot den tildeling som den spanske regjering på egen hånd hadde stått bak til Hertugen av Wellington. Denne ble den første ikke-katolske ridder av Det gylne skinn. Flere tildelinger til ikke-katolikker fulgte, men disse ble betraktet som ekstraordinære medlemmer av ordenen. Kong Ferdinand sammenkalte i 1817 det første ordenskapittel siden 1559 og ble der seremonielt innsatt som ordensherre.
Ved Ferdinands død i 1833 gikk tronen over til datteren Isabella, med moren, dronning Maria Christina som regent da Isabella var mindreårig. Kong Ferdinands bror Carlos bestred Isabellas krav på tronen, utropte seg til konge og gjorde krav på å være ordensherre for Det gylne skinn. Ordenen ble deretter gjenstand for rivaliserende tildeling, en tilstand som vedvarte til 1936.
Under Alfonso XIII, som kom på tronen i 1886, ble ordenen mer sparsomt tildelt. Antallet årlige utnevnelser var i gjennomsnitt to til tre i året under kong Alfonsos siste 25 år på tronen. Tildelingene opphørte da Alfonso ble avsatt som konge i 1931. Etter at kongen dro i eksil i Roma utnevnt han ikke flere riddere. Etter monarkiets fall i Spania fortsatte likevel Alfonso XIII av Spania som suveren ordensherre i embetet til sin død i 1941. Ved hans død gikk verdigheten som ordensherre over til kongenes tredje sønn Juan, greven av Barcelona. Denne ble også i praksis anerkjent som ordensherre av Francos regjering, som ikke gjorde forsøk på å overta ordenen. Greven av Barcelona unnlot å tildele ordenen på politisk grunnlag og utnevnte bare sjeldent nye riddere. Fra 1941 til 1975 ble ordenen utdelt ved bare fem anledninger. Ved alle anledninger var de utnevnte riddere kongelige. I 1941 ble prins Juan Carlos av Spania utnevnt til ridder. To øvrige utnevnelser skjedde i forbindelse med kongelige ekteskap.
Etter gjeninnføringen av monarkiet i Spania i 1975, med grevens sønn Juan Carlos som konge, beholdt greve Juan ordensherreposten. Først 14. mai 1977 gikk han av som overhode for den kongelige familie og overlot ordensherreverdigheten til sønnen, Spanias konge. Det gylne skinns ordenskjede omgir det spanske kongevåpenet.
Etter gjeninnføringen av monarkiet i Spania er utdeling av Det gylne skinns orden å regne som tildeling av offisiell spansk orden. Tildelinger under Juan Carlos skjedde sparsomt, etter kongens initiativ, men med regjeringens kjennskap. Ordenen ble i kong Juan Carlos' regjeringstid tildelt 23 personer. Ordenen tildeles medlemmer av Spanias kongefamilie samt utenlandske kongelige statsoverhoder. Også kvinnelige regjerende monarker tildeles ordenen. Den er således blitt dronningene Beatrix, Margrethe II og Elisabeth II til del. I 2004 ble Bulgarias statsminister og tidligere konge, Simeon av Sachsen-Coburg-Gotha, utnevnt til ridder av Det gylne skinn. Noen få ikke-kongelige spaniere er blitt utnevnt til riddere. I 2007 ble Adolfo Suarez, den første statsminister etter overgangen til demokrati i Spania, utnevnt til ridder av det gylne skinn. Blant andre ikke-kongelige riddere er Javier Solana, og Enrique V. Iglesias.
Ordenen er administrert av det kongelige hushold. Den har ikke noen egen administrasjon. Ordenstegnenes utforming kan variere.
Norske innehavere
Et rytterportrett av Norges konge i heraldiske gevanter finnes malt i en våpenbok over riddere av Ordenen det gylne skinn. Våpenboken dateres til første del av 1400-tallet og har illustrasjoner for riddere utnevnt fra 1430 til 1440. Unionskongen Christian II ble ridder av Ordenen det gylne skinn i 1519. Også Frederik VI av Danmark-Norge var ridder av Det gylne skinn (utnevnt 1818). Både kong Haakon VII og kong Olav V var riddere av Ordenen det gylne skinn, utnevnt i henholdsvis 1910 og 1982 av den spanske ordensherre. Kong Harald V ble utnevnt til ridder i 1995.
Verdiområde
Verdiområdet eller kodomenet til en funksjon f er en mengde som inneholder alle verdier funksjonen kan gi. For eksempel vil funksjonen f(x) = |x| alltid gi et reelt tall dersom x er et reelt tall, og man sier derfor at f har de reelle tallene både som definisjonsmengde og verdiområde.
Et eksempel på et verdiområde kan være [0,100), hvilket betyr at elementene kan anta verdiene fra og med 0 (lukket intervall) til men ikke med 100 (åpent intervall).
Dealextreme
DealExtreme var en kinesisk nettbutikk og en av verdens største i sin nisje. Selskapet var lokalisert i Hongkong og basertersin virksomhet på å selge billige produkter til Europa og USA. Nettsidene hadde 1,348,039 visninger per dag (2012). Den opphørte mellom 2020 og 2022.
Fylkesvei 5998
Fylkesveg 5998 går mellom Hen kirke og Grøvdal i Rauma kommune.
Frem til 2019 hadde veien betegnelsen Fv178.
Fiskipedia
I juni 2015 ble det for første gang rapportert om tekniske problemer på websiden, og i oktober 2016 var sidene fortsatt nede, et resultat av et «alvorlig» hackerangrep.
Alcester (England)
Alcester er en liten markedsby og verdslig sogn i Warwickshire, England. Den ligger hvor elvene Alne og Arrow møtes, omkring 13 km vest for Stratford-upon-Avon og rundt 12 km sør for Redditch, nær Worcestershires grense. Byens historie går tilbake til romersk tid, da den hete Aluana. Den romerske byen hadde en bymur og en festning, og lå ved den romerske veien Ryknild Street rett nord for den krysset Fosse Way ved Bourton-on-the-Water. Flere hus fra tudorperioden er bevart, blant annet de to standsmessige husene Coughton Court og Ragley Hall. I henhold til folketellingen i 2011 har byen en befolkning på 6 939 innbyggere.